钦定古今图书集成/明伦汇编/氏族典/第145卷 > 《廖用贤尚友录》 > 孙期
## 钦定古今图书集成/明伦汇编/氏族典/第145卷 > 《廖用贤尚友录》 > 孙期

按《后汉书孙期传》：“期字仲彧，济阴成武人。少为诸生，
习京氏《易》《古文尚书》。家贫，事母至孝，牧豕于大泽中
以奉养焉。远人从其学者，皆执经垄畔以追之，里落
化其仁让。黄巾贼起，过期，里陌相约不犯。孙先生舍
郡举方正，遣吏赍羊酒请期，期驱豕入草不顾。司徒
黄琬特辟，不行，终于家。”